OzLabs/hebrew-wiki-articles huggingface dataset:
Diva to Diva

"Diva to Diva" (בעברית: "דיווה לדיווה") הוא שיר שהוקלט על ידי הזמרת השוודית שארלוט פרלי והזמרת-יוצרת הישראלית דנה אינטרנשיונל.<ref name=":0"></ref> הוא יצא לאור ב-9 במרץ 2019 בהוצאת חברת התקליטים סטוקהאוס השייכת לאיקס5 מיוזיק גרופ, כסינגל שלא מתוך אלבום אולפן.<ref name=":0" />

== רקע ==
לאחר זכייתה השלישית של ישראל באירוויזיון עם השיר "דיווה" של אינטרנשיונל התקיים האירוע העוקב של התחרות בירושלים. בשנה זו ניצחה הזמרת השוודית שארלוט פרלי עם "Take Me to Your Heaven".<ref name=":1"></ref> בעת טקס העברת הגביע המסורתי, בו הזוכה של המהדורה הקודמת מעניק למנצח האירוויזיון הנוכחי את הפרס, מעדה אינטרנשיונל על הבמה ונפלה. רגע זה נחשב לאחד מהרגעים הזכורים ביותר בתולדות התחרות. לאחר מכן האשים מעצב הפסלון, יעקב אגם, את אנשי ההפקה, שמאנו לתת זמן מספיק לביצוע חזרה גנרלית עם אינטרנשיונל.

במרץ 2019 סיפרה אינטרנשיונל לכאן 11 כי מאז תקרית הנפילה באירוויזיון 1999 נוצר מעין סכסוך קטן בינה לבין פרלי.<ref name=":1" /> – אמרה. במרוצת השנים נפגשו השתיים במספר אירועים הקשורים לאירוויזיון, אך בכולן בחרו להתעלם זו מזו.<ref name=":1" /> באירוויזיון 2008 בו השיר הישראלי, "כאילו כאן" בביצוע בועז מעודה, נכתב על דיי אינטרנשיונל, התראיינה פרלי לכלי התקשורת בתור אחת מנציגי המדינות המשתתפות, ואמרה כי היא מתייחסת אל אינטרנשיונל כגבר – אמירה שגררה ביקורת עזה בשל אופייה הטרנספובי. אינטרנשיונל כתגובה תקפה אותה בריאיון אחר.<ref name=":1" />

== על השיר ==
ב-9 במרץ 2019 הופיעו אינטרנשיונל ופרלי בקטע האמנותי של גמר אירוע המלודיפסטיבלן, הקדם השוודי לאירוויזיון.<ref name=":1" /> כל אחת ביצעה את השיר איתו זכתה ודואט חדש בשם "Diva to Diva". הוא הופק בהשראת "I Feel Love" של דונה סאמר. בסיום ההופעה הצהירה אינטרנשיונל:

אינטרנשיונל אף זכתה להעניק את הנקודות מאחת מנקודות השיפוט.<ref name=":1" />

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי דנה אינטרנשיונל
קטגוריה:שירים באנגלית
קטגוריה:שירים שנכתבו על ידי דייוויד בנגט קרוגר
קטגוריה:שירים שנכתבו על ידי פרדריק לארס קמפה
קטגוריה:שירים שנכתבו על ידי ניקלאס גוסטב קרסון מאטסון
קטגוריה:שירים שהולחנו על ידי דייוויד בנגט קרוגר
קטגוריה:שירים שהולחנו על ידי פרדריק לארס קמפה
קטגוריה:שירים שהולחנו על ידי ניקלאס גוסטב קרסון מאטסון
קטגוריה:שירי להט"ב
קטגוריה:שירים על דיסקו
קטגוריה:שירים על ריקודים
קטגוריה:סינגלים בהוצאת סטוקהאוס
ג'ובייל

ג'ובייל (בערבית: الْجُبَيْل; תעתיק מדויק: אלְגֻ'בַּיְל) היא עיר נמל במחוז א-שרקייה שבמזרח ערב הסעודית, השוכנת על חוף המפרץ הפרסי. העיר היא ביתה של חברת הפטרוכימיה הגדולה במזרח התיכון והרביעית בגודלה בעולם, , ושוכנת בה גם עיר התעשייה הגדול ביותר בעולם. יש לה את פרויקט המים והחשמל העצמאי הגדול בעולם המייצר 2743.6 מגה-ואט של חשמל ו-800,000 מ"ק מים מדי יום. ג'ובייל כוללת את העיר העתיקה של ג'ובייל, שהייתה כפר דייגים קטן עד 1975, ואת אזור התעשייה. העיר התעשייתית ג'ובייל הוא פרויקט ההנדסה האזרחית הגדול ביותר בעולם כיום.

בשנת 1975, ממשלת סעודיה קבעה את ג'ובייל כאתר לעיר תעשייתית חדשה, עם התרחבות ותיעוש מהירים. אזורי התעשייה והמגורים החדשים נקראו (בערבית: مدينة الجبيل الصناعية; תעתיק: מדינת אלג'ביל אלצנאעיה). על פי מפקד האוכלוסין האחרון משנת 2022, התגוררו בג'ובייל 474,679 בני אדם, מה שהופך אותה לעיר השלישית בגודלה במחוז א-שרקייה, אחרי דמאם והופוף.

==היסטוריה==
לעיר ג'ובייל יש שורשים עתיקים. התיישבות אנושית ראשונה במקום תועדה לפחות לפני 7,000 שנים, כאשר אנשי דילמון — שהציוויליזציה שלהם הקרינה במעלה ובמורד חופי המפרץ הפרסי — הקימו שם יישוב. האתר הארכאולוגי נבנה בסביבות 1928 והיה מקור מים מרכזי עבור ג'ובייל.
בספטמבר 1933, ג'ובייל קיבלה מידת פרסום כאתר הנחיתה של צוות הגאולוגים הראשון שחיפש נפט בערב הסעודית.

==עיר התעשייה ג'ובייל==
עיר התעשייה ג'ובייל, היא עיר התעשייה הגדולה בעולם, והיא הוקמה בשנת 1975. היא משתרעת על פני 1,016 קילומטרים רבועים וכוללת מתחמי תעשייה, נמל ומתחמי נמל מרכזיים. היא תורמת לכ-7% מהתמ"ג של ערב הסעודית.

בכטל החלה לעבוד על פרויקט עיר התעשייה ג'ובייל לפני יותר מ-40 שנה ועדיין עובדת בג'ובייל כעת. בכטל ניהלה את פרויקט ג'ובייל מאז תחילתו באמצע שנות ה-70, ובשנת 2004 הוועדה המלכותית לג'ובייל וינבוע ביקשה מהחברה לנהל את ג'ובייל II, הרחבה של 3.8 מיליארד דולר של אזורי התעשייה והמגורים של העיר.

==קישורים חיצוניים==
* 

* 

==הערות שוליים==

קטגוריה:ערב הסעודית: ערי חוף
בית הספר לעסקים של אוניברסיטת סטנפורד

בית הספר לעסקים של אוניברסיטת סטנפורד (באנגלית: Stanford Graduate School of Business, או בקיצור: סטנפורד GSB) הוא בית הספר למנהל עסקים של אוניברסיטת סטנפורד, אוניברסיטת מחקר פרטית בסטנפורד, קליפורניה, ארצות הברית. במשך כמספר שנים בית ספר זה היה בית הספר לעסקים הסלקטיבי ביותר בארצות הברית,<ref></ref><ref></ref> שקיבל רק כ-6% מהמועמדים.<ref></ref>

סטנפורד GSB מציע תואר שני במנהל עסקים (MBA), תוכנית MSx (MSx בניהול למנהלים באמצע הקריירה) ותוכנית דוקטורט המשתפת פעולה עם הפקולטות למדעי כדור הארץ, חינוך, הנדסה, משפט ורפואה בסטנפורד.

== היסטוריה ==
בית הספר נוסד בשנת 1925 כאשר הנאמן הרברט הובר הקים ועדה המורכבת מוואלאס אלכסנדר, ג'ורג' רולף, פול שופ, תומאס גרגורי ומילטון אסברג כדי להבטיח את הכספים הדרושים להקמת בית הספר.<ref>Stanford University 1916–1941, pg 79–80. </ref> וילארד הוצ'קיס הפך לדיקן הראשון של סטנפורד GSB. הספרייה נחנכה רשמית ב-3 באפריל 1933. הספרייה הוקמה עם כ-1,000 כרכים ודוחות מגוונים.<ref>[https://www.gsb.stanford.edu/library/archive/history Stanford GSB History of the library] gsb.stanford.edu</ref>

ג'ונתן לוין מונה לדיקן ה-10 של בית הספר בספטמבר 2016.<ref>SGSB Press Release. </ref>

== אקדמיה ==
סטנפורד GSB מציעה תוכנית מסורתית לתואר שני במנהל עסקים (MBA) המסתיימת בדרך כלל תוך שנתיים, תואר שני במדעים ("תוכנית MSx") שאורכת בדרך כלל כשנה אחת, ותוכנית דוקטורט (PhD).<ref></ref><ref name="stanford-msx-class2018">
</ref> תוכנית ה-MBA היא תוכנית לתואר שני המונה כ-420 סטודנטים בכל שנה. תוכנית MSx מיועדת למנהלים באמצע הקריירה בעלי לכל הפחות 8 שנות ניסיון בעבודה מקצועית.

ל-GSB יש מספר שיתופי פעולה עם בתי ספר לעסקים אחרים. בית הספר מציע תוכניות לחינוך מנהלים במשותף עם בית הספר לעסקים של הרווארד. ה-GSB מציע גם אחת משלוש תוכניות Sloan Fellows לניהול, בשיתוף עם המכון הטכנולוגי של מסצ'וסטס ובית הספר לעסקים של לונדון.<ref></ref>

== דירוג ==
 נכון ליולי 2023 GSB דורג במקום השלישי של "US News & World Report",<ref name="grad-schools.usnews.rankingsandreviews.com"></ref> במקום הראשון של ביזנסוויק,<ref></ref> של דירוג QS<ref></ref> ובדירוג "Poets & Quants".<ref></ref>

בית הספר למנהל עסקים בסטנפורד הוא בית הספר לעסקים הסלקטיבי ביותר בארצות הברית,<ref>Zlomek, Erin. (18 April 2013) [https://web.archive.org/web/20130419025113/http://www.businessweek.com/articles/2013-04-18/indias-iim-a-the-worlds-toughest-b-school-to-get-into India's IIM-A, the World's Toughest B-School to Get Into]. </ref> כאשר אחוז הקבלה עומד על כ-6%–7%.

== קישורים חיצוניים ==
* 

== הערות שוליים ==

קטגוריה:אוניברסיטת סטנפורד
קטגוריה:ארצות הברית: בתי ספר לעסקים
חואן ספורסה

חואן סבסטיאן ספורסה (בספרדית: Juan Sebastián Sforza; נולד ב-14 בפברואר 2002 ברוסאריו שבארגנטינה) הוא כדורגלן ארגנטינאי המשחק בעמדת הקשר האחורי בקבוצת פ.ס.ו איינדהובן מליגת העל ההולנדית.

== קריירת מועדונים ==
ספורסה גדל במחלקות הנוער של סנטה טרסיטה, אוניון דה אלברס, סרמיינטו, פונדסיון מסי וניואל'ס אולד בויס. בשנת 2020 החל לשחק בקבוצה הבוגרת של ניואל'ס אולד בויס במסגרת ליגת העל הארגנטינאית.

== קישורים חיצוניים ==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני פ.ס.וו. איינדהובן
קטגוריה:ארגנטינאים שנולדו ב-2002
לה קוקרצ'ה

"לה קוקרצ'ה" (בספרדית: "La Cucaracha") הוא שיר שהוקלט על ידי הזמרת-יוצרת הישראלית דנה אינטרנשיונל.<ref name=":0"></ref> הוא יצא לאור ב-5 במרץ 2023 בהוצאת חברת התקליטים דנה מיוזיק, כסינגל שלא מתוך אלבום אולפן.<ref name=":0" /> את השיר כתבו, הלחינו והפיקו לידור סעדיה וחן אהרוני.<ref name=":0" />

== רקע ==
"לה קוקרצ'ה" הושמע לראשונה ב-15 באוקטובר 2022 במסיבת להט"ב שנערכה במועדון הפוראבר בנמל תל אביב. בחלק מהערב עלה להופיע הדי ג'יי שגיא קריב, ובין השירים שהשמיע נמנתה סקיצה של השיר. ב-13 בנובמבר עלה לסאונדקלאוד הרמיקס שלו, שכלל גם את גרסת הדמו.<ref name=":0" /> אולם לאחר כמה שעות הוא הוסר מהאתר.

ב-15 בפברואר 2023, כחודש לפני פרסום השיר, התראיינה אינטרנשיונל למאקו וסיפרה כי הוא מתאר בחורה שמחפשת גברים אמיתיים, ולא "לה קוקרצ'ות". בנוסף חשפה שהוא מבוסס על סגנון דאנס, וכי תאריך יציאתו ננעץ ל-1 במרץ. אולם ביום ההשקה המיועד התקיימו הפגנות נרחבות נגד הרפורמה המשפטית במוקדים שונים ברחבי מדינת ישראל, ובעיקר בתל אביב-יפו.<ref name=":0" /> אינטרנשיונל פרסמה בדף הפייסבוק שלה שיציאת השיר תידחה.<ref name=":0" />

לבסוף הועלה "לה קוקרצ'ה" לפלטפורמות הזרמת המוזיקה השונות, דוגמת ספוטיפיי ואפל מיוזיק, ב-5 במרץ.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|5 במרץ 2023
|הזרמת מוזיקה • הורדה דיגיטלית
|דנה
| style="text-align:center;" |<ref name=":0" />
|}

== קישורים חיצוניים ==

== ביאורים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי דנה אינטרנשיונל
קטגוריה:שירים באנגלית
קטגוריה:שירים בספרדית
קטגוריה:שירים בעברית
קטגוריה:שירים מרובי שפות
קטגוריה:שירים שנכתבו על ידי חן אהרוני
קטגוריה:שירים שנכתבו על ידי לידור סעדיה
קטגוריה:שירים שהולחנו על ידי חן אהרוני
קטגוריה:שירים שהולחנו על ידי לידור סעדיה
קטגוריה:שירים שהופקו על ידי לידור סעדיה
קטגוריה:שירי להט"ב
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת דנה מיוזיק
מטייה פריגן

מטייה פריגן (בקרואטית: Matija Frigan; נולד ב-11 בפברואר 2003 ברייקה שבקרואטיה) הוא כדורגלן קרואטי המשחק בעמדת החלוץ בקבוצת רייקה מליגת העל הקרואטית.

== קריירת מועדונים ==
פריגן גדל במחלקת הנוער של רייקה. בחצי הראשון של עונת הושאל לה.נ.ק. אוריינט מליגת המשנה הקרואטית, ובחצי השני של העונה הושאל להרוואטסקי דרגווליאץ מליגת העל הקרואטית. בעונת שיחק בקבוצה הבוגרת של רייקה במסגרת ליגת העל הקרואטית, וערך 27 הופעות ליגה, בהן הבקיע 13 שערים.

== קריירה בינלאומית ==
פריגן היה חלק מסגל נבחרת קרואטיה עד גיל 21 לטורניר אליפות אירופה עד גיל 21 בשנת 2023.

== קישורים חיצוניים ==

קטגוריה:כדורגלנים קרואטים
קטגוריה:חלוצי כדורגל קרואטים
קטגוריה:כדורגלני רייקה
קטגוריה:כדורגלני הרוואטסקי דרגווליאץ
קטגוריה:כדורגלני ניואל'ס אולד בויס
קטגוריה:קרואטים שנולדו ב-2003
עומר כהן (קצין תקשוב)

עומר כהן (נולד ב-1977) הוא קצין בצה"ל בדרגת תת-אלוף המשרת כקצין קשר ותקשוב ראשי (קשר"ר). בעבר שירת כמפקד הקשר והאלקטרוניקה של פיקוד הדרום.

==ביוגרפיה==
כהן נולד וגדל בקריית טבעון. התגייס לצה"ל בשנת 1995. לאחר קורס קצינים שימש בשנים 1997–1998 כקצין תקשוב גדודי בגדוד שקד שבחטיבת גבעתי. בשנים 1998–2000 היה כהן סגן קצין הקשר החטיבתי בחטיבת קטיף.

בשנים 2000–2001 שירת כמ"פ בגדוד התקשוב של פיקוד הדרום. בשנים 2002–2004 שימש כקצין הקשר של חטיבת הגפן.

בשנים 2004–2006 שירת כקצין הקשר של חטיבת גבעתי. בשנים 2006–2007 היה סגן מפקד גדוד התקשוב באוגדה 98. לאחר מכן יצא ללמוד לימודי הנדסה וניהול. בשנים 2011–2013 שימש כקצין אג"ם של התקשוב בפיקוד דרום. בשנים 2013–2015 היה מפקד גדוד אמירים ביחידת חושן. התפקיד הבא שלו היה מפקד גדוד התקשוב של אוגדה 162, אותו מילא בשנים 2015–2017. לאחר מכן שימש בשני תפקידים באגף התקשוב וההגנה בסב"ר במשך כשנתיים. בשנים 2018–2020 שימש מפקד מרכז הלוחמה האלקטרונית.

ב-2020 מונה למפקד הקשר והאלקטרוניקה של פיקוד הדרום.

ב-17 ביולי 2023 הוחלט שימונה לקצין קשר ותקשוב ראשי. ב-6 באוגוסט 2024 נכנס לתפקיד והועלה לדרגת תת-אלוף.

כהן הוא בוגר לימודי הנדסה, תעשייה וניהול באוניברסיטת אריאל בשומרון.

הוא נשוי ואב לשלושה, ומתגורר ברמת צבי.

== קישורים חיצוניים ==

* 

==הערות שוליים==

קטגוריה:תתי-אלופים בצה"ל
קטגוריה:קציני קשר ראשיים
קטגוריה:אנשי המושב
קטגוריה:מועצה אזורית הגלבוע: אישים
קטגוריה:בוגרי אוניברסיטת אריאל
קטגוריה:ישראלים שנולדו ב-1977
יאסר לערוסי

יאסר לערוסי (בצרפתית: Yasser Larouci, בערבית: ياسر لعروسي; נולד ב-1 בינואר 2001 באל-ואד שבאלג'יריה) הוא כדורגלן צרפתי-אלג'יראי בעמדת המגן השמאלי בקבוצת שפילד יונייטד מהפרמייר ליג, בהשאלה מטרואה, ובנבחרת אלג'יריה.

== קריירת מועדונים ==
לערוסי גדל במחלקת הנוער של לה האבר, ובשנת 2017 עבר למחלקת הנוער של ליברפול. ב-5 בינואר 2020 ערך את הופעת הבכורה שלו בקבוצה הבוגרת של ליברפול, כשהחליף את ג'יימס מילנר בניצחון 1-0 על אברטון במסגרת הסיבוב השלישי של גביע ה-FA לעונת .

ב-26 ביולי 2021 חתם לערוסי בטרואה מליגת העל הצרפתית. ב-3 באוקטובר ערך את הופעת הבכורה שלו במועדון, בהפסד 2-0 לנאנט במסגרת המחזור התשיעי בליגה לעונת 2021/2022. ב-28 בינואר 2023 הבקיע את שער הבכורה שלו בקבוצה, בתיקו 1-1 נגד לאנס במסגרת המחזור ה-20 בליגה לעונת 2022/2023.

ב-17 ביולי 2023, לאחר ירידתה של טרואה לליגת המשנה הצרפתית, הושאל לערוסי למשך עונת 2023/2024 לשפילד יונייטד, העולה החדשה לפרמייר ליג.

== קריירה בינלאומית ==
לערוסי היה חלק מסגל נבחרת צרפת עד גיל 21 לטורניר אליפות אירופה עד גיל 21 בשנת 2023.

ב-16 באוקטובר 2023 ערך לערוסי את הופעת הבכורה שלו בנבחרת אלג'יריה, בתיקו 1-1 נגד נבחרת מצרים במשחק ידידות.

נכלל בסגל נבחרת אלג'יריה לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלנים אלג'יראים
קטגוריה:מגני כדורגל אלג'יראים
קטגוריה:כדורגלני ליברפול
קטגוריה:כדורגלני טרואה
קטגוריה:כדורגלני שפילד יונייטד
קטגוריה:כדורגלני נבחרת אלג'יריה
קטגוריה:כדורגלני גביע אפריקה לאומות 2023
קטגוריה:ספורטאים אלג'יראים באנגליה
קטגוריה:ספורטאים צרפתים באנגליה
קטגוריה:צרפתים שנולדו ב-2001
האקון ארנר האראלדסון

האקון ארנר האראלדסון (באיסלנדית: Hákon Arnar Haraldsson; נולד ב-10 באפריל 2003 באקרנס שבאיסלנד) הוא כדורגלן איסלנדי המשחק בעמדת הקשר ההתקפי בקבוצת ליל מליגת העל הצרפתית ובנבחרת איסלנד.

== קריירת מועדונים ==
האראלדסון גדל במחלקת הנוער של אקרנס, וב-27 ביוני 2019 חתם במחלקת הנוער של פ.צ. קופנהגן מליגת העל הדנית. הוא ערך 40 הופעות ליגה במדי המועדון, בהן הבקיע שמונה שערים.

ב-17 ביולי 2023 חתם על חוזה לחמש שנים בליל מליגת העל הצרפתית.

== קריירה בינלאומית ==
ב-2 ביוני 2022 ערך האראלדסון את הופעת הבכורה שלו בנבחרת איסלנד, בתיקו 2-2 נגד נבחרת ישראל במסגרת ליגת האומות 2022/2023. ב-26 במרץ 2023 הבקיע את שער הבכורה שלו בנבחרת, בניצחון 7-0 על נבחרת ליכטנשטיין במסגרת מוקדמות יורו 2024.

== תארים ==
;פ.צ. קופנהגן
* אליפות דנמרק (2): 2021/2022, 2022/2023
* הגביע הדני (1): 2022/2023

== קישורים חיצוניים ==

== הערות שוליים ==

קטגוריה:כדורגלנים איסלנדים
קטגוריה:קשרי כדורגל איסלנדים
קטגוריה:כדורגלני פ.צ. קופנהגן
קטגוריה:כדורגלני ליל
קטגוריה:כדורגלני נבחרת איסלנד
קטגוריה:ספורטאים איסלנדים בדנמרק
קטגוריה:ספורטאים זרים בצרפת
קטגוריה:איסלנדים שנולדו ב-2003
וזה לא מה ש...

"וזה לא מה ש..." הוא שיר שהוקלט על ידי הזמרים-יוצרים הישראליים ערן צור, דנה אינטרנשיונל, קורין אלאל ורונה קינן.<ref name=":0"></ref> הוא יצא לאור באוקטובר 1997, על ידי חברת התקליטים NMC יונייטד אנטרטיינמנט, כסינגל מתוך אלבומו של צור, אתה חברה שלי (1997).

== על השיר ==
ההקלטה הראשונה של השיר בוצעה על ידי נורית גלרון עבור אלבומה "סימפתיה" (1982), בשם "זה לא זה".<ref name=":0" />

בשנת 1997 ערך צור מופע בשם "אתה חברה שלי", המוקדש לשירי יונה וולך במסגרת פסטיבל Next במרכז סוזן דלל.<ref name=":0" /> בין השירים שביצע נמנה "שיר קדמשנתי (סקס אחר)" בביצועה של אינטרנשיונל ו"וזה לא מה ש..." בביצועה לצד קורין אלאל ורונה קינן. לאחר ההופעה פורסם האלבום "אתה חברה שלי" (1997) במלואו עם כל רצועותיו השונות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
|-
!אזור
!תאריך יציאה
!פורמט
!חברת תקליטים
!מקור
|-
!כלל העולם
|אוקטובר 1997
|תקליטור
|NMC
| style="text-align:center;" |<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1997
קטגוריה:סינגלים מ-1997
קטגוריה:שירי ערן צור
קטגוריה:שירי דנה אינטרנשיונל
קטגוריה:שירי קורין אלאל
קטגוריה:שירי רונה קינן
קטגוריה:שירים בעברית
קטגוריה:שירים שנכתבו על ידי יונה וולך
קטגוריה:שירים שהולחנו על ידי אילן וירצברג
קטגוריה:שירים שהופקו על ידי אלי אברמוב
קטגוריה:סינגלים בהוצאת NMC יונייטד אנטרטיינמנט
מאדס הרמנסן

מאדס הרמנסן (בדנית: Mads Hermansen; נולד ב-11 ביולי 2000 באודנסה שבדנמרק) הוא כדורגלן דני המשחק בעמדת השוער בקבוצת ברונדבי מליגת העל הדנית.

== קריירת מועדונים ==
הרמנסן גדל במחלקות הנוער של נאסבי בולדקלוב וברונדבי. בעונת ו- שימש כשוער שני בקבוצה הבוגרת של ברונדבי. בעונת החל לשמש כשוער הראשון של הקבוצה. ב-3 בדצמבר 2022 זכה בתואר שחקן השנה של ברונדבי לשנת 2022.

== קריירה בינלאומית ==
נכלל בסגל נבחרת דנמרק לטורניר יורו 2024, על-אף שלא ערך הופעות במדי הנבחרת עד למועד הזימון.

== תארים ==
;ברונדבי
* אליפות דנמרק (1): 2020/2021

== קישורים חיצוניים ==

== הערות שוליים ==

קטגוריה:כדורגלנים דנים
קטגוריה:שוערי כדורגל דנים
קטגוריה:כדורגלני ברונדבי
קטגוריה:כדורגלני לסטר סיטי
קטגוריה:כדורגלני נבחרת דנמרק
קטגוריה:כדורגלני יורו 2024
קטגוריה:דנים שנולדו ב-2000
אלכס סקוט

אלכס ג'יי סקוט (באנגלית: Alex Jay Scott; נולד ב-21 באוגוסט 2003 בגרנזי שבאיי התעלה) הוא כדורגלן אנגלי המשחק בעמדת הקשר בקבוצת בורנמות' מהפרמייר ליג.

== קריירת מועדונים ==
סקוט החל את הקריירה המקצוענית שלו בקבוצת הכדורגל של גרנזי מהליגות הנמוכות באנגליה. בשנת 2020 חתם סקוט בבריסטול סיטי מהפוטבול ליג צ'מפיונשיפ. ב-25 באפריל 2021 ערך את הופעת הבכורה שלו בקבוצה הבוגרת של בריסטול סיטי, בהפסד 3-2 ללוטון טאון במסגרת המחזור ה-44 בליגה לעונת . 

== קריירה בינלאומית ==
סקוט זכה עם נבחרת אנגליה עד גיל 19 בטורניר אליפות אירופה עד גיל 19 בשנת 2022.

הוא היה חלק מסגל הנבחרת לטורניר גביע העולם עד גיל 20 בשנת 2023.

== תארים ==
;נבחרת אנגליה עד גיל 19
* אליפות אירופה עד גיל 19 (1): 2022

== קישורים חיצוניים ==

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני בריסטול סיטי
קטגוריה:כדורגלני בורנמות'
קטגוריה:אנגלים שנולדו ב-2003
סוף קיץ

סוף קיץ הוא שיר בביצוע הזמרת הישראלית עפרה חזה. יאיר רוזנבלום הלחין את השיר למילותיה של המשוררת חיה ורד. השיר הולחן עבור מצעד הפזמונים העברי השנתי לשנת תשמ"ב (1982) של רשת ג', מצעד שבו זכתה חזה בתואר זמרת השנה. השיר נכנס למצעדי הפזמונים של שנת תשמ"ג והגיע למקום השביעי במצעד השנתי של רשת ג' ולמקום ה־24 במצעד השנתי של גלי צה"ל. הוא נכלל באלבומה של חזה "חי", שהתפרסם ב־1983.

== רקע ==
יאיר רוזנבלום היה מבכירי המלחינים בישראל וכתב להיטים רבים מאוד. עפרה חזה רצתה שילחין לה שיר וביקשה מאמרגנה בצלאל אלוני שיפנה אליו. אלוני פנה לאמרגניתו של רוזנבלום, הציג את עצמו וביקש שרוזנבלום ילחין שיר לחזה. רוזנבלום הלחין את השיר למילותיה של חיה ורד. חזה נבחרה לזמרת השנה במצעד השנתי של רשת ג' לשנת תשמ"ב (1982), והשיר נועד לביצוע במצעד. הוא נכלל באלבומה של חזה "חי" כשיר הסוגר את האלבום.

== הצלחה במצעדים ==
"סוף קיץ" הוצג ב"פינה לשיפוטכם" של מצעד הפזמונים השבועי הראשון של רשת ג' לשנת תשמ"ג, מצעד ששודר ב־22 בספטמבר 1982. השיר זכה להצלחה גדולה והגיע בשיאו למקום הראשון ב־15 בדצמבר 1982, מקום בו שהה שלושה שבועות. בסך הכל צעד השיר במשך 18 שבועות עד 16 בפברואר 1983, אז יצא מהמצעד. במצעד הפזמונים העברי השנתי לשנת תשמ"ג של התחנה השיר דורג במקום השביעי. חזה זכתה בתואר זמרת השנה במצעד זה. במצעד השנתי של גלי צה"ל השיר דורג במקום ה־24.

=== מיקומי שיא ===
==== מצעדים שבועיים ====

==== מצעדי סוף שנה ====

== קישורים חיצוניים ==

* [https://youtu.be/VV02PABif94 סרטון השיר "סוף קיץ", מתוך רצועת הקליפים של "זהו זה!"], באתר יוטיוב

== ביאורים ==

== הערות שוליים ==

קטגוריה:שירי 1982
קטגוריה:סינגלים מ-1982
קטגוריה:שירי עפרה חזה
קטגוריה:שירים בעברית
קטגוריה:שירים שהולחנו על ידי יאיר רוזנבלום
קיץ
קטגוריה:סינגלים שהגיעו למקום הראשון בישראל
בית הספר למשפטים באוניברסיטת ניו יורק

בית הספר למשפטים באוניברסיטת ניו יורק (באנגלית: New York University School of Law) הוא בית הספר למשפטים באוניברסיטת ניו יורק, אוניברסיטת מחקר פרטית בעיר ניו יורק שבארצות הברית. בית הספר הוקם בשנת 1835, ובכך הוא בית הספר העתיק ביותר למשפטים בעיר ניו יורק והבית הספר העתיק ביותר למשפטים שעדיין פעיל במדינת ניו יורק. נכון ל-2023 בית הספר למשפטים ממוקם בגריניץ' וילג' שבמנהטן התחתית, ומציע מציע מסלולי JD, LL. M. ו-JSD במשפטים.

ברחבי העולם, בית הספר מדורג כבית הספר למשפטים החמישי בטובו בעולם על ידי דירוג שנגחאי בשנת 2022,<ref></ref> לאחר שדורג במקום הרביעי בשנת 2020.<ref></ref> בשנת 2017 בית הספר דורג במקום השני בעולם באותו הדירוג.<ref></ref> בקביעות המוסד מדורג בעשירייה הראשונה של דירוג QS העולמי.<ref></ref> בית הספר מופיע בפורום T-14 של המוסדות המובילים בעולם מאז תחילת הדירוגים של U.S. News & World Report ב-1987. בדירוג SSRN בית הספר של האוניברסיטה מדורג במקום השלישי בארצות הברית.<ref></ref> בית הספר נחשב למוביל בארצות הברית ובעולם במשפט הבינלאומי, במשפט פלילי, דיני תאגידים ובדיני המס.<ref></ref><ref></ref><ref></ref><ref></ref>

בוגרי בית הספר בניו יורק משמשים כשופטים בבית בית הדין הבין-לאומי לצדק (ICJ)<ref></ref> וכעורכי דין בולטים ורבים זכו בפרס נובל לאורך השנים.<ref></ref><ref></ref>
== היסטוריה ==
בית הספר למשפטים של אוניברסיטת ניו יורק נוסד בשנת 1835, מה שהופך אותו לבית הספר הוותיק ביותר למשפטים בניו יורק.<ref name="nyljprofile"></ref> זהו גם בית הספר למשפטים הוותיק ביותר שעדיין פעיל במדינת ניו יורק ואחד הוותיקים ביותר בארצות הברית. בית הספר למשפטים היחיד במדינה שקדם לו היה מוסד קטן שניהל פיטר ואן שאאק בקינדרהוק בשנים 1785-1832.<ref name="chester1338"></ref> בית הספר למשפטים הוא גם בית הספר המקצועי הוותיק ביותר של האוניברסיטה.<ref name="dim274"></ref>

בית הספר נוסד על ידי בנג'מין פרנקלין באטלר, התובע הכללי של ארצות הברית, לבקשת מועצת אוניברסיטת ניו יורק. התוכנית שבאטלר הציע (להכשרה בת שלוש שנים) התקבלה רשמית על ידי מועצת האוניברסיטה ב-2 ביוני 1835. ההוראה בהובלתו של באטלר החלה במרץ 1838.<ref name="chester1338" />

בית הספר למשפטים בניו יורק היה אחד מבתי הספר הראשונים למשפטים בארצות הברית שקיבלו נשים, החל משנת 1890.במקביל, רמת הלימודים והקבלה עלו בתחילת המאה ה-20. בשנת 1924, הוצבה הדרישה לשנת לימודים אחת לפחות כתנאי קבלה. פרק זמן זה הוגדל לשנתיים ב-1926, בהתאם להמלצת לשכת עורכי הדין האמריקאית.<ref name="chester1339"></ref>

בית הספר למשפטים עבר למיקומו הנוכחי בוושינגטון סקוור 40 דרום בגריניץ' וילג' בשנת 1951, בהנחיית הדיקן ארתור ט. ונדרבילט.

== אקדמיה ==
בית הספר מפרסם עשרה כתבי עת משפטיים בעריכת סטודנטים, וסדר הקמתם:
* Moot Court Board<ref></ref>
* סקירה משפטית של אוניברסיטת ניו יורק
* סקר שנתי של NYU למשפט אמריקאי
* כתב העת של NYU למשפט בינלאומי ופוליטיקה
* סקירת משפט ושינוי חברתי
* כתב העת למשפט סביבתי של אוניברסיטת ניו יורק
* כתב העת לחקיקה ומדיניות ציבורית
* כתב עת למשפט ועסקים
* כתב עת למשפט וחירות
* כתב עת לקניין רוחני ובידור

== קישורים חיצוניים ==

* 

== הערות שוליים ==

קטגוריה:גריניץ' וילג'
קטגוריה:אוניברסיטת ניו יורק
קטגוריה:ארצות הברית: בתי ספר למשפטים
פודוקנמיס נהר מגדלנה

פודוקנמיס נהר מגדלנה (שם מדעי: Podocnemis lewyana) הוא מין של צב מים גדול ממשפחת הפודוקנמיים החי בטבע באמריקה הדרומית והוא מצוי בטבע בסכנת הכחדה חמורה, כשהוא המאוים ביותר מבני משפחתו.

הצב חי בטבע בנהרות של צפון קולומביה ביניהם בנהר מגדלנה , נהר קאוקה ונהר סינו .

הצב בעל דו-צורתיות זוויגית כשהזכרים קטנים יותר ומגיעים למשקל ממוצע של 1.6 ק"ג ולאורך שריון של 24.6 ס"מ, בעוד הנקבות מגיעות למשקל ממוצע של 5.6 ק"ג ולאורך 37 ס"מ. לזכרים יש ראש אפרפר-חום, כשלנקבות יש ראש חום-אדמדם יותר. הצב יכול לחיות 10 עד 15 שנה בטבע.

הצב מקנן על הגדות החוליות של הנהרות כשהנקבות יכולות להטיל עד 22 ביצים, אשר מינם נקבע בהתאם לטמפרטורה. בבגרותו הוא חי סמוך למים וניזון לרוב על צמחי מים אך גם מחרקים ודגים מזדמנים.

צב זה נתון בסכנה גדולה בטבע, עקב אובדן בית גידולו, זיהום מים, ציד של המקומיים לעיתים בשל סגולות רפואיות של מאמינים וכן בשל הרבייה האיטית שלו. 

==קישורים חיצוניים==

==הערות שוליים==

קטגוריה:טקסונים שתוארו בידי אוגוסטה דומריל
קטגוריה:בעלי חיים שתוארו ב-1852
קטגוריה:פודוקנמיים
קטגוריה:קולומביה: זוחלים
Mind Your Business

"Mind Your Business" הוא שיר של אמני ההקלטה האמריקאים will.i.am ובריטני ספירס, שיצא דרך Epic Records ב-21 ביולי 2023. הסינגל מסמן את שיתוף הפעולה הרביעי של will.i.am ושל ספירס, בעקבות "It Should Be Easy" (2013).

==רקע והכרזה==

לאחר סיום המחלוקת סביב האפוטרופסות בנובמבר 2021, חזרה ספירס לסצנת המוזיקה והקליטה דואט עם הזמר האנגלי אלטון ג'ון ביולי 2022.<ref></ref> השיר זכה לכותרת "Hold Me Closer", השיר יצא לאור באוגוסט.<ref></ref> הוא הופיע לראשונה בראש מצעד הסינגלים האוסטרלי והגיע לעשירייה הראשונה בבריטניה ובארצות הברית.<ref>
* 
* 
* </ref>

בספטמבר 2022, ויל.איי.אם החל לרמוז על שיתוף פעולה עם ספירס בתוכנית "בוקר טוב בריטניה", וציין כי "היו דברים בתהליכים". בנוסף, הוא אמר שזה לא ייחשף יותר כרגע: "אני חי חיים מאוד פרטיים."<ref></ref> שני האמנים שיתפו פעולה בעבר בשירים "Big Fat Bass" (2011), "Scream & Shout" (2012), ו-"It Should Be Easy" (2013); ויל.איי.אם היה המפיק בפועל של אלבום האולפן השמיני של ספירס, Britney Jean (2013).<ref name="Variety_Ann"></ref><ref></ref>

ב-17 ביולי 2023, ויל.איי.אם הכריז על שיתוף הפעולה ברשתות החברתיות שלו, יחד עם קטע מהשיר והקישור שלו לשמירה מראש.<ref></ref><ref></ref> הוא כלל מילים מתוך "Scream & Shout": "You are now, now rockin' with will.i.am and Britney, bitch".<ref name="RS"></ref> טקסט חדש ששרה ספירס על קצב אופטימו הוצג גם הוא בתצוגה מקדימה: "Mind your business, bitch!".<ref name="Variety_Ann" /><ref name="TheIndependent_ann"></ref>

"Mind Your Business", יצא לאור לפלטפורמות סטרימינג ופורמטים דיגיטליים ב-21 ביולי 2023; תאריך היציאה של השיר הוכרז ב-18 ביולי.<ref name="Variety_Release" /><ref name="RS" /> הסינגל הוא ההוצאה הראשונה של ספירס מזה כמעט שנה מאז "Hold Me Closer".<ref name="RS" /><ref name="TheIndependent_ann" />

==עטיפת הסינגל==
עטיפה הסינגל נחשפה ב-19 ביולי 2023. היא מתארת את שני האמנים עומדים זה על גבו של זה, לובשים תלבושות שחורות המכילות רמזים של ורוד.<ref name="MusicTimes"></ref> תמונה משנת 2003 של ספירס שימשה להופעתה על היצירה, מה שעורר שאלות לגבי מידת המעורבות של ספירס בפרויקט עצמו.<ref name="MusicTimes"/> עיתונאים ציינו כיצד אף אחד מהמבצעים לא נראה בגילם הנוכחי בתמונת השער, ונקרא "הסימן הראשון לאסון" סביב השיר החדש שיצא.

== מיקומי שיא ==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור "Mind Your Business"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|rowspan="3" |21 ביולי 2023
|הורדה דיגיטלית • הזרמת מוזיקה
|אפיק
|style="text-align:center;"|<ref></ref>
|-
!איטליה
|רדיו איירפליי
|rowspan="2" |סוני
|<ref></ref>
|-
!ארצות הברית
|רדיו להיטים עכשוויים • רדיו מוזיקה עכשווית למבוגרים • רדיו עכשווי קצבי
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי בריטני ספירס
קטגוריה:שירי ויל.איי.אם
קטגוריה:שירים באנגלית
קטגוריה:שירים שנכתבו על ידי בריטני ספירס
קטגוריה:שירים שהופקו על ידי ג'וני גולדשטיין
קטגוריה:שירים שהופקו על ידי ויל.איי.אם
קטגוריה:סינגלים בהוצאת אפיק רקורדס
סויסיי

סויסיי (ביפנית: すいせい, "שביט") היא גשושית של סוכנות החלל היפנית ששוגרה ב-1985. מטרתה של הגשושית הייתה להגיע לסביבת שביט האלי ולהעביר נתונים על השביט. במקביל ליפן לכיוון השביט נשלחו גשושיות שנבנו על ידי ברית המועצות וסוכנות החלל האירופית.

==היסטוריה==
הגשושית שוגרה ב-18 באוגוסט 1985 ממרכז החלל אוצ'ינורה בעזרת משגר מדגם M-3. 

המבנה של הגשושית היה דומה למבנה של גשושית Sakigake ששוגרה בינואר 1985 באותה מטרה. על הגשושית הותקן מכשיר CCD לביצוע צילומים בתחום אולטרה סגול ומכשיר למדידת רוח השמש. המטרה הייתה לבצע צילומי עטרה של השביט בתקופה של 30 ימים לפני הגעה ליעד ו-30 ימים לאחר התקרבות מרבית לשביט. מדידות רוח השמש בוצעו בתקופה ארוכה יותר.

לשליטה על מסלול הגשושית הותקנו מדחפים שהופעלו בהידרזין.

צילומי אולטרה סגול החלו בנובמבר 1985 וכל יום נשלחו למרכז הבקרה 6 צילומים. ב-8 במרץ 1986 הגשושית עברה במרחק 151 אלף קילומטר מהשביט וספגה פגיעות מינוריות.

באפריל 1987 הגשושית עברה כ-60 אלף קילומטר מכדור הארץ.

היו תוכניות להתקרב לשביט 21P/Giacobini-Zinner בשנת 1998 אך מחוסר דלק תוכנית זו לא התגשמה.

==קישורים חיצוניים==
* 
* [https://web.archive.org/web/20120905024133/http://www.isas.ac.jp/e/enterp/missions/suisei.shtml תיאור הגשושית ופיעלותה], באתר סוכנות החלל היפנית 
* [https://web.archive.org/web/20081004113835/http://solarsystem.nasa.gov/missions/profile.cfm?MCode=Suisei&Display=ReadMore תיאור המשימה], באתר נאס"א
* 

קטגוריה:גשושיות יפניות
קטגוריה:משימות לחקר מערכת השמש
כריסטיאן גוטלוב נפה

כריסטיאן גוטלוב נפה (בגרמנית: Christian Gottlob Neefe; 5 בפברואר 1748, קמניץ – 28 בינואר 1798) היה מלחין ומנצח גרמני. הוא כתב מספר יצירות מוזיקליות וידוע כמורה ראשון של לודוויג ואן בטהובן.

נפה נולד בקמניץ שבסקסוניה. הוא התחיל להלחין בגיל 12. נפה למד משפטים באוניברסיטת לייפציג אך חזר לעיסוק במוזיקה והיה תלמיד של יוהאן אדם הילר. בהדרכתו הוא כתב את האופרה הראשונה שהוצגה בלייפציג בשנת 1771. בשנת 1776 הוא עבר לדרזדן וירש את התפקיד של מנהל מוזיקלי ממורו.

נפה התחתן עם השחקנית סוזנה זינק בלייפציג. איתה היו לו שלוש בנות, ביניהן מרגרטה, שלימים הייתה אשתו של השחקן לודוויג דבריאנט, והיו לה שלושה בנים, ביניהם הצייר הרמן יוזף נפה.

בשנת 1779 להקת "תיאטרון סיילר" בה נפה עבד נאלצה להגיש בקשה לפשיטת רגל למרות הישגים והצלחות אמנותיות יוצאות דופן. באותה שנה קיבל נפה עבודה כמלחין ומנהל מוזיקלי בהרכב של גוסטב גרוסמן וקארל הלמות' בתיאטרון הלאומי האלקטורלי בבון. שם הוא מונה בשנת 1781 ל"עוגב החצר". במקביל לנגינת בעוגב הוא היה המורה הראשון של לודוויג ואן בטהובן. נפה היה ראש סניף אילומינטי בבון.

בשנת 1780 הוא כתב לברית לאופרה "Schauspiel mit Gesang" לפי לברית של גוסטב גרוסמן.

בנוסף לאופרות הוא כתב מספר יצירות מוזיקליות שונות.

כאשר חיילים צרפתים כבשו את חבל הריין ב-1794 שלטון השתנה ונפה איבד את עבודתו בבון בגיל 46. לאחר מספר בקשות שלא צלחו, אחת מבנותיו הצליחה להביא אותו לדסאו ב-1796, שם נפה קיבל משרה של מנהל המוזיקלי של להקת התיאטרון. הוא החזיק בתפקיד זה עד סוף ימיו.

ב-26 בינואר 1798 נפה נפטר בדסאו בגיל 49.

== קישורים חיצוניים ==

* [https://web.archive.org/web/20131029162325/http://operone.de/komponist/neefe.html מידע על יצירות] 
* [https://portal.dnb.de/opac.htm?method=simpleSearch&query=118586777 עבודות באתר הספרייה הגרמנית]
* 

קטגוריה:מלחינים גרמנים
קטגוריה:גרמנים שנולדו ב-1748
קטגוריה:נפטרים ב-1798
אנטארקטיקה (סרט, 2008)

אנטארקטיקה הוא סרט להט"בי ישראל משנת 2008, בכתיבה ובימוי של יאיר הוכנר, עם גיא זוארץ, לוסי דובינצ'יק ותומר אילן בתפקידים הראשיים.

העלילה מתרחשת בקרב צעירים להטב"ים בתל אביב המבלים ביחד ב"קפה פולה" ומחליפים מדי פעם בני זוג.

הסרט זכה בפרס האריה הקווירי בפסטיבל הקולנוע בוונציה.

נועם הוברמן הידוע כדראג קווין מיס לילה קרי משחק בסרט תפקיד כפול של גבר ואישה.

==תקציר העלילה==
בועז (עופר רגירר) הוא רקדן בלט לשעבר שכעת הוא מורה לריקוד. הוא הומוסקסואל מוצהר שמחליף בני זוג לעיתים תכופות.

עומר (תומר אילן) עומד לחגוג יום הולדת שלושים ועדיין לא יודע בדיוק מה הוא מחפש. הוא מעדיף לאבד את עצמו בין הספרים בספרייה העירונית שבה הוא עובד. מדי פעם הוא יוצא לבליינד דייטים, באחד מהם הוא פוגש בדני (יפתח מזרחי), בחור הצעיר ממנו בעשר שנים שחולם להיות רקדן.

אחותו שירלי (לוסי דובינצ'יק) היא לסבית שעובדת בקפה פולה ביחד עם יעלי (יעל דקלבאום). בעבר היה לה קשר הדוק עם בעלת הקפה מיכל (ליאת אקטע) והן חשבו להתחתן. מיכל רוצה לחדש את הקשר וכשהיא שומעת ששירלי חולמת על טיול לאנטארקטיקה היא מפתיעה אותה בכרטיס טיול לאנטארקטיקה (מכאן שם הסרט).

רונן (גיא זוארץ) הוא עיתונאי שעומד לכתוב כתבה על חייזרים. לשם כך הוא נפגש עם מתילדה המומחית לחייזרים (רבקה נוימן). הוא נמצא בקשר עם מיקי (יובל רז) וכאשר הוא מגיע לספריה כדי לחפש חומר על חייזרים הוא פוגש בעומר ומיד "נדלק" עליו.

שושנה (מיס לילה קרי) היא אמם של עומר ושירלי. היא אינה מתביישת שיש לה בן הומו ובת לסבית ומתכננת את מסיבת ההפתעה ליום ההולדת של עומר בו תגלה את רצונה להתחתן עם עמרם (מיס לילה קרי בתפקיד כפול).

לבסוף כולם ממתינים למופע החייזרים בתל אביב שיפשירו את ליבם הקפוא.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|עופר רגירר
|בועז
|
|-
|גיא זוארץ
|רונן
|
|-
|יובל רז
|מיקי
|
|-
|יפתח מזרחי
|דני
|
|-
|תומר אילן
|עומר
|
|-
|אושרי שחר
|איתן
|
|-
|לוסי דובינצ'יק
|שירלי
|
|-
|יעל דקלבאום
|יעל
|
|-
|ליאת אקטע
|מיכל
|
|-
|שירלי סולומון
|בתפקיד עצמה
|
|-
|מיס לילה קרי
|שושנה/עמרם
|-
|רבקה נוימן
|מתילדה רוז
|-
|דביר בנדק
|צחי
|
|}

==קישורים חיצוניים==

* 
*[https://www.youtube.com/watch?v=ABGnlEgpb2w קדימון לאנטארקטיקה], באתר יוטיוב
*[https://www.youtube.com/watch?v=Bb9Y_-JqOjc קדימון באנגלית לאנטארקטיקה], באתר יוטיוב
*[https://www.youtube.com/watch?v=nPfGwnx8GR0 קדימון בגרמנית לאנטאראקטיקה], באתר יוטיוב
*[https://www.filmfund.org.il/Movie?movieId=248 אנטארקטיקה], באתר קרן הקולנוע הישראלי
*[https://cinemascope.co.il/archives/1380 ביקורת על אנטארקטיקה], באתר "סינמסקופ"

קטגוריה:סרטי 2008
קטגוריה:סרטים ישראליים
קטגוריה:סרטים ישראליים משנת 2008
קטגוריה:סרטים בעברית
קטגוריה:סרטי להט"ב ישראליים
אליפות אירופה באתלטיקה עד גיל 23

אליפות אירופה באתלטיקה עד גיל 23 היא תחרות שמאורגנת על ידי התאחדות האתלטיקה האירופאית (European Athletics). באליפות, שמתקיימת אחת לשנתיים, מתחרים אתלטים ואתלטיות אירופאים עד גיל 23 (בני 23 ומטה ב-31 בדצמבר בשנת התחרות). בעת הקמתה הייתה ידועה התחרות כגביע אירופה באתלטיקה עד גיל 23, והמדינות המשתתפות חולקו לשתי תחרויות נפרדות לפי דרגים. בשנת 1997 שונה שמה לאליפות אירופה באתלטיקה עד גיל 23, וכל המדינות רוכזו לתחרות אחת.

מבחינה היסטורית, האליפות מתקיימת במדינות צפון-מזרח אירופה (המדינות הבלטיות והמדינות הנורדיות) או במדינות מרכז אירופה.

==האליפויות==
=== גביע אירופה ===
{| class="wikitable" 
! תחרות
! שנה
! דרג
! מארחת
! מדינה
! אלופת גברים
! אלופת נשים
|-
|rowspan="2"| 1 || rowspan="2" | 1992 || A || גייטסהד || || || 
|-
| B || וילנב-ד'אסק || || || 
|-
|rowspan="2"| 2 || rowspan="2" | 1994 || A || אוסטרבה || || || 
|-
| B || לילהאמר || || || 
|}

=== אליפות אירופה ===
{| class="wikitable" border="1"
! תחרות
! שנה
! מארחת
! מדינה
! מס' תחרויות
! אלופה
|-
! 1
! 1997
| טורקו
| 
| 43
| 
|- bgcolor=efefef
! 2
! 1999
| גטבורג
| 
| 43
| 
|-
! 3
! 2001
| אמסטרדם
| 
| 44
| 
|- bgcolor=efefef
! 4
! 2003
| בידגושץ'
| 
| 44
| 
|-
! 5
! 2005
| ארפורט
| 
| 44
| 
|- bgcolor=efefef
! 6
! 2007
| דברצן
| 
| 44
| 
|-
! 7
! 2009
| קובנה
| 
| 44
| 
|- bgcolor=efefef
! 8
! 2011
| אוסטרבה
| 
| 44
| 
|-
! 9
! 2013
| טמפרה
| 
| 44
| 
|- bgcolor=efefef
! 10
! 2015
| טאלין
| 
| 44
| 
|-
! 11
! 2017
| בידגושץ'
| 
| 44
| 
|- bgcolor=efefef
! 12
! 2019
| יבלה
| 
| 44
| 
|-
! 13
! 2021
| טאלין
| 
| 44
| 
|- bgcolor=efefef
! 14
! 2023
| אספו
| 
| 44
|
|-
! 15
! 2025
| ברגן
| 
| 44
| 
|}

==שיאניות המדליות==
הטבלה כוללת מדליות מ-1997 ועד 2023.
{| class="wikitable sortable" style="text-align=center;"
|- bgcolor=efefef
! מקום
! מדינה
| style="background-color: #FFD700;" |
<div style="text-align: center;">25px</div>
| style="background-color: #c0c0c0;" |
<div style="text-align: center;">25px</div>
| style="background-color: #cd7f32;" |
<div style="text-align: center;">25px</div>
! סך הכל
|- align=center
| 1 ||align=right| || 83 || 66 || 57 || 206
|- align=center
| 2 ||align=right| || 68 || 90 || 73 || 231
|- align=center
| 3 ||align=right| || 64 || 58 || 45 || 167
|- align=center
| 4 ||align=right| || 51 || 40 || 47 || 138
|- align=center
| 5 ||align=right| || 48 || 42 || 60 || 150
|- align=center
| 6 ||align=right| || 30 || 31 || 35 || 96
|- align=center
| 7 ||align=right| || 26 || 29 || 38 || 93
|- align=center
| 8 ||align=right| || 24 || 40 || 30 || 94
|- align=center
| 9 ||align=right| || 22 || 21 || 20 || 63
|- align=center
| 10 ||align=right| || 19 || 13 || 6 || 38
|}

=== אתלטים ישראלים זוכי מדליות ===
{| class="wikitable"
|-
! שנה
! מדליה
! שם
! מקצוע
|-
! 2015 
|align=center דמיטרי קרויטר
| קפיצה לגובה 
|-
! 2019 
|align=center טדסה גטהון
| ריצת 10,000 מטר 
|-
! 2023 
|align=center בלסינג אפריפה
| ריצת 200 מטר 
|}

==קישורים חיצוניים==
* 
*[https://www.european-athletics.com/competitions/european-athletics-u23-championships/overview האתר הרשמי]

קטגוריה:תחרויות אתלטיקה
קטגוריה:אליפויות אירופה בספורט
קטגוריה:תחרויות ספורט לנוער וצעירים
אביב אמיר

אביב אמיר (נולד ב-1986) הוא קצין בצה"ל בדרגת אלוף-משנה מפקד על חטיבת הבקעה.

== שירות צבאי ==
בשנת 2004 התגייס לצה"ל לחיל ההנדסה הקרבית שם ביצע מספר תפקידי פיקוד, כמו כן הוא בוגר המלט"ק.

בין השנים 2010–2012 התמנה למפקד פלוגה מבצעית בגדוד 605 ולאחר מכן בין השנים 2013–2014 ביצע תפקיד מפקד פלגה בקורס מכ"ים, עם סיום תפקיד ההדרכה עבר לתפקיד מבצעי בין השנים 2014–2016 כמפקד פלגת סמור ביחידת יהל"ם אותו ביצע במסגרת מבצע צוק איתן וקיבל מצטיין שר הביטחון במסגרת תפקידו ביהל"ם. עם סיום תפקידו ביחידת יהל"ם, יצא אביב בין השנים 2017–2018 לפו"ם אלון.

בשנת 2018 עלה לדרגת סגן-אלוף ושובץ לתפקיד ראש ענף תת-קרקע בפיקוד הצפון אותו עשה בין השנים 2018–2020 והיה ממובילי מבצע מגן צפוני. בין השנים 2020–2021 שימש כראש ענף הנדסה בהמרכז הלאומי לאימונים ביבשה בין השנים 2021–2023 היה מפקד גדוד 603 ותחת פיקודו זכה הגדוד בפרס הרמטכ"ל ליחידות מצטיינות, אות הערכה מטעם הרמטכ"ל והצטיינות פיקודית במבצע שובר גלים.

ביולי 2023 נכנס אביב לתפקיד מפקד חטיבת הבקעה.

== חיים אישיים ==
אביב נשוי למאי ואב לשלושה ילדים. מתגורר בגני תקווה.

== קישורים חיצוניים ==

קטגוריה:אלופי-משנה בצה"ל
קטגוריה:מצטיין שר הביטחון
קטגוריה:מעוטרי אות מצטיין הנשיא
קטגוריה:מפקדי חטיבת הבקעה
קטגוריה:מפקדי גדוד 603
קטגוריה:ישראלים שנולדו ב-1986
קטגוריה:מפקדי חטיבות במלחמת חרבות ברזל
מחרוזת ענבר

מחרוזת ענבר הוא ספר רשימות וזכרונות מימי חייו של המחבר, הסופר אלי עמיר. יצא לאור בהוצאת עם עובד בשנת 2023.

==תוכן==

הספר מלווה את חייו של הסופר מילדותו בבגדאד דרך ההגירה לישראל, נערותו שעברה עליו בכפר העוורים ובקיבוץ משמר העמק. מכאן לתפקידיו בסוכנות היהודית ובעליית הנוער. ניסיונו הפחות מוצלח בפוליטיקה הישראלית, זכרונות מאישים שונים שאליהם היה מקורב כמו שמעון פרס, לובה אליאב, אריאל שרון ועוד.

חלק חשוב מהספר מוקדש לתרבות שעליה הוא גדל בעיראק ושנדחתה על ידי הממסד הישראלי של המדינה שזה עתה קמה. עמיר מדגיש במספר מקומות את היותו "אִבְּן עַרְבּ" (בן ערב).

המחבר מספר אהבתו לשירי אום כולתום ומוחמד אבו אל טלב כמו למוזיקאים היהודים הגדולים שהיו בעיראק ובראשם האחים סאלח ודאוד אל-כוויתי והזמרת לילה מוראד. ומנגד – הבושה וההסתרה שלו ושל חבריו באהבתם לאותה תרבות ערבית שהם נטשו מאחוריהם. הוא מספר על קשריו עם אנשי תרבות בעולם הערבי כמו הסופר המצרי נג'יב מחפוז וסיפור תרגומם של ספריו לשפה הערבית והפצתם בארצות ערב.

==קישורים חיצוניים==
*
*[https://simania.co.il/bookdetails.php?item_id=1007235 על הספר באתר סימניה]
*[https://nuritha.co.il/he/node/84847 על הספר באתר נוריתה]

קטגוריה:יהדות בגדאד
קטגוריה:ספרי אלי עמיר
קטגוריה:השסע העדתי בישראל
קטגוריה:ספרי הוצאת עם עובד
בית הספר למנהל עסקים באוניברסיטת קליפורניה בברקלי

בית הספר למנהל עסקים באוניברסיטת קליפורניה בברקלי על שם האס (באנגלית: Haas School of Business, או בקיצור בית הספר האס), הוא בית הספר למנהל עסקים של אוניברסיטת קליפורניה בברקלי, אוניברסיטת מחקר ציבורית בברקלי, קליפורניה, ארצות הברית. בית הספר האס הוא בית הספר הראשון לעסקים במסגרת האוניברסיטאות הציבוריות בארצות הברית והוא מדורג בין בתי הספר הטובים בעולם למנהל עסקים על ידי האקונומיסט, פייננשל טיימס, US News & World Report, דירוג QS של אוניברסיטאות בעולם וביזנסוויק.<ref></ref><ref></ref><ref></ref>

בית הספר, שנקרא על שם וולטר א. האס, שוכן בארבעה בניינים בפינה הדרום-מזרחית של הקמפוס ולומדים בו גם סטודנטים לתואר ראשון וגם לתארים מתקדמים. בנוסף על כך, בית הספר מפעיל חממת הסטארט-אפ ממערב לקמפוס.

== היסטוריה ==
בית הספר לעסקים של האס הוקם לראשונה בתור המכללה למסחר של אוניברסיטת קליפורניה בשנת 1898.<ref></ref> כפי שנחקק ב-23 במרץ 1868, חוק האוניברסיטה מנה בין מטרותיו מתן "קורסי הוראה מיוחדים" לסוגים רבים של "מקצועות", כולל מסחר.<ref>See [https://books.google.com/books?id=srpAAQAAMAAJ&pg=PA248 Cal. ]</ref> המכללה החדשה נוסדה ב-13 בספטמבר 1898. בכך בית הספר היה הראשון מסוגו באוניברסיטאות הציבוריות ואחד מן הראשונים באקדמיה האמריקאית. הקורסים הראשונים כללו לימודי משפטים, פוליטיקה, כלכלה פוליטית, היסטוריה כלכלית ואתיקה מסחרית.

לאחר מלחמת העולם הראשונה, חיילים משוחררים רבים הגיעו ללמוד במכללה, והצמיחה המשיכה גם במהלך השפל הגדול. מספר התלמידים גדל משלושה תלמידים ב-1898 ל-1,540 תלמידים ב-1938. בשנת 1925, הדיקן השלישי של המכללה, סטיוארט דג'ט, הקים מסלול לתואר שני.

בשנת 1943 שונה שם המחלקה לבית הספר למנהל עסקים עם התקדמות התוכניות לתואר השני. במהלך שנות ה-40 נפתחו המכון לחקר עסקים וכלכלה, המכון ליחסי תעשייה (IIR) והמרכז לנדל"ן וכלכלה עירונית. בית הספר לתואר שני במנהל עסקים נפתח בשנת 1955. בשנים שלאחר מכן נפתחו מסלולים גם ללימודי דוקטורט.

בשנת 1987, הדיקן העשירי של בית הספר, ריימונד מיילס, החל במסע משמעותי לגיוס תרומות. התרומות המרכזיות תרמו על ידי ולס פארגו והקרן של הנרי ג'יי קייזר. משפחת האס תרמה כ-15 מיליון דולרים, ולכן בית הספר קרוי על שמה.<ref></ref> בסופו של דבר המבנים החדשים של בית הספר החלו להיבנות ב-1993 ונחנכו ב-1995

בשנת 2008 בית הספר עבר שיפוצים נוספים, והמבנים שלו היו המבנים האקדמיים הראשונים עם התקן האמריקאי לבנייה ירוקה LEED ונועדו להשיג אישור אפס פסולת עד קיץ 2018.<ref></ref>

== קישורים חיצוניים ==

* 

== הערות שוליים ==

קטגוריה:אוניברסיטת קליפורניה בברקלי
מכללת פיקוד ומטה הכללי של צבא ארצות הברית

מכללת פיקוד ומטה הכללי של צבא ארצות הברית (באנגלית: United States Army Command and General Staff College, או בקיצור CGSC) היא בית ספר לתארים מתקדמים הממוקם בפורט לוונוורת', קנזס, ארצות הברית. המכללה מיועדת לקצינים בצבא ארצות הברית ואנשי כוחות הביטחון. המכללה הוקמה בשנת 1881 על ידי ויליאם שרמן כבית הספר לחיל רגלים ופרשים.<ref></ref> בשנת 1907 הוא שינה את תוארו לבית הספר של הקו. תוכנית הלימודים התרחבה לאורך מלחמת העולם הראשונה, מלחמת העולם השנייה, מלחמת קוריאה ומלחמת וייטנאם וממשיכה להתעדכן לפי הצורך.

בנוסף לקמפוס הראשי בקנזס, למכללה יש קמפוסים לווייניים בווירג'יניה, ג'ורג'יה ואלבמה. במכללה אף יש לימודים מרחוק לעיתים. המכללה מורכבת מארבעה בתי ספר<ref name="CGSS"></ref>: בית הספר לפיקוד ולמטכ"ל, בית הספר ללימודים צבאיים מתקדמים, בית הספר להכנה פיקודית ובית הספר למנהיגות וטקטיקה מתקדמת.המכללהבשנים 1916–1920 המכללה נסגרה ורוב צוות בית הספר נשלח לצרפת על מנת לעזור במלחמת העולם הראשונה.<ref></ref>

== קישורים חיצוניים ==

== הערות שוליים ==

קטגוריה:קנזס: אוניברסיטאות ומכללות
קטגוריה:אוניברסיטאות ומכללות צבאיות
קטגוריה:ארצות הברית: אקדמיות צבאיות
פיטר ברק

פיטר ברק (באנגלית: Ulick Peter Burke; נולד ב-16 באוגוסט 1937) הוא היסטוריון ופרופסור בריטי.<ref></ref> נולד לאב קתולי ולאם יהודייה (שהמירה את דתה לקתוליות).

מ-1962 עד 1979 עבד בבית הספר ללימודי אירופה באוניברסיטת סאסקס ולאחר מכן עבר לאוניברסיטת קיימברידג', שם הוא מכהן כפרופסור אמריטוס לתולדות התרבות ועמית ממכללת עמנואל, קיימברידג'. ברק ידוע כהיסטוריון של העת החדשה המוקדמת אשר מדגיש את הרלוונטיות של ההיסטוריה החברתית והתרבותית לנושאים עכשוויים. הוא נשוי להיסטוריונית הברזילאית מריה לוסיה גרסיה פאלארס-בורקה אשר פרסמה שני ספרים (באחד מהם שיתפה פעולה עם בעלה).

הוא למד אצל הישועים ובסנט ג'ון קולג', אוקספורד והיה מועמד לדוקטורט בסנט אנטוני'ס קולג', אוקספורד.<ref></ref>

בורק ידוע לא רק בזכות עבודתו על העידן המודרני, אלא גם בזכות מחקריו על ההיסטוריה התרבותית על כל הקשת שלה. כפוליגלוט, הצליח מצד אחד לשלב מידע מאזורים שונים באירופה ומצד שני להשיג תפוצה רחבה של ספריו. הספרים תורגמו ליותר משלושים שפות. ב-1998 הוענק לו מדליית ארסמוס של האקדמיה האירופית,<ref></ref> והוא דוקטור לשם כבוד מאוניברסיטאות לונד, קופנהגן ובוקרשט.

== יצירותיו ==
בין יצירותיו החשובות ביותר:
* הרנסאנס האיטלקי (1972)
* תרבות פופולרית באירופה המודרנית המוקדמת (1978)
* סוציולוגיה והיסטוריה (1980)
* הרנסאנס (1987)
* המהפכה ההיסטורית הצרפתית: בית הספר אנאלס 1929–89 (1990)
* היסטוריה ותיאוריה חברתית (1991)
* נקודות מבט חדשות על כתיבה היסטורית (1991) (עורך ותורם)
* יצירתו של לואי ה-14 (1992)
* אמנות השיחה (1993)
* מזלו של החצרן: קבלת הפנים האירופית של קורטגיאנו של קסטיליונה (1995)
* מגוון תולדות תרבות (1997)
* הרנסאנס האירופי: מרכזים ופריפריות (1998)
* היסטוריה חברתית של ידע (2000)
* עדי ראייה (2000)
* היסטוריה חברתית של המדיה: מגוטנברג לאינטרנט (2002) (עם אסא בריגס )
* מהי תולדות תרבות? (2004)
* שפות וקהילות באירופה המודרנית המוקדמת (2004)
* ז'ילברטו פרייה: תיאוריה חברתית באזורים הטרופיים (2008) (עם מריה לוסיה גרסיה פאלארס-בורקה)
* היברידיות תרבותית (2009)
* היסטוריה חברתית של ידע כרך ב': האנציקלופדיה הגדולה (2012)
* מהי תולדות הידע? (2015)
* The Polymath: A Cultural History from Leonardo Da Vinci to Susan Sontag (2020)

==הערות שוליים==

== קישורים חיצוניים ==

* [http://www.emma.cam.ac.uk/teaching/fellows/display/index.cfm?fellow=49 ביוגרפיה של מכללת עמנואל]
* [https://www.sms.cam.ac.uk/media/1114181 ראיון על ידי אלן מקפרלן ב-31 ביולי 2004 (וידאו)]

קטגוריה:היסטוריונים בריטים
קטגוריה:בעלי תואר דוקטור מאוניברסיטת אוקספורד
קטגוריה:סגל אוניברסיטת קיימברידג'
קטגוריה:בריטים שנולדו ב-1937
יערה גולדמן

יערה גולדמן (נולדה ב-26 באוגוסט 1993) היא כדורגלנית ישראלית, המשחקת בעמדת הקשרית בבנות יהודה מהליגה הלאומית.

==קריירת מועדונים==
החלה את דרכה בעונת 2005/06 בקבוצת הילדות של מכבי באר שבע, המועדון בו המשיכה בנערות ובעונת 2009/10 עלתה לקבוצה הבוגרת, איתה נעה בין הליגה הראשונה לשנייה.

בעונת 2019/20 עברה לשחק בבית"ר בנות מעלה אדומים, בליגה הלאומית.

עם פתיחת עונת 2020/21 חתמה בהפועל קטמון ירושלים, שקבוצת הבוגרות שלה הוקמה אז, ותוך שנתיים טיפסה עמה מהליגה הארצית לליגה הלאומית ולליגת העל, כשהיא משמשת כקפטנית משותפת של הקבוצה. עם פתיחת עונת 2022/23 בליגת העל, גולדמן איבדה את מקומה הקבוע בהרכב, ומיעטה לשחק. בדצמבר 2022 החלה לשחק בהרכב, אך לאחר שפתחה בשלושה משחקים ברצף, נפצעה וסיימה את העונה, עם קרע ברצועה הצולבת.

גולדמן פתחה את עונת 2023/24 במדי הפועל קטמון ירושלים, כאשר היא ממשיכה את ההתאוששות מהפציעה, אך כאשר עמדה לחזור לסגל הקבוצה התברר שתקלה ברישום מונעת את שיתופה, והיא הושאלה לקבוצת בנות יהודה מהליגה הלאומית.

==בנבחרת ישראל==
בשנת 2009, בגיל 16, זומנה לראשונה לנבחרת ישראל עד גיל 17, ובמדיה השתתפה בשני משחקים בטורניר הנערות של משחקי המכביה השמונה-עשרה ובמשחק מול איסלנד במוקדמות יורו 2010 לנערות עד גיל 17.<ref></ref> נכון ל-2023 היא לא השתתפה במשחקים נוספים בנבחרות ישראל.

== קישורים חיצוניים ==
* [https://www.football.org.il/players/player/?player_id=67558 פרופיל], באתר ההתאחדות לכדורגל בישראל

==הערות שוליים==

2023 05
קטגוריה:כדורגלניות ישראליות
קטגוריה:קשריות כדורגל ישראליות
קטגוריה:כדורגלניות הפועל קטמון ירושלים
קטגוריה:ישראליות שנולדו ב-1993
קטגוריה:ישראלים שנולדו ב-1993
הילי שלום

הילי שלום (נולדה ב-28 באפריל 2003) היא כדורגלנית ישראלית, המשחקת בעמדת המגינה הימנית בהפועל קטמון ירושלים מליגת העל ובנבחרת ישראל.

==קריירת מועדונים==
בעונות 2016/17-2018/19 שיחקה בקבוצת הנערות של הפועל קטמון ירושלים, עמה זכתה באליפות המדינה לנערות בעונת 2016/17, ובגביע המדינה לנערות בעונת 2018/19.

בעונת 2019/20 קבוצת הפועל פתח תקווה צירפה אותה לשורותיה, והיא שיחקה במקביל בקבוצת הנערות ובקבוצת הבוגרות בליגה הלאומית. עוד באותה העונה עברה לקבוצת הבוגרות של מכבי חולון, במדיה ערכה הופעת בכורה בליגת העל, בגיל 16 ו-8 חודשים.<ref></ref>

בעונת 2020/21 עברה שלום למ.ס. קריית גת, שם שיחקה במקביל בקבוצת הנערות ובקבוצה הבוגרת במשך שנתיים, ובעונה נוספת בקבוצת הבוגרות בלבד. במהלך תקופתה במועדון זכתה עם הקבוצה שלוש פעמים באליפות, פעמיים בגביע, ושלוש פעמים בגביע אתנה.

לקראת עונת 2023/24 חתמה בהפועל קטמון ירושלים, המועדון בו החלה את דרכה בכדורגל.<ref></ref> במהלך עונת 2023/24 צברה 19 הופעות בליגת העל (עם שער ו-3 בישולים), 2 הופעות בגביע המדינה, ו-5 הופעות בגביע אתנה, בו כבשה שער אחד, כאשר הקבוצה זוכה בגביע אתנה.

==בנבחרת ישראל==
שלום הופיעה 6 פעמים במדי נבחרת ישראל בכדורגל נשים עד גיל 16. היא ערכה את הופעת הבכורה שלה במדי הנבחרת ב-9 באפריל 2019, בניצחון 1:0 על מולדובה בטורניר הפיתוח ברומניה.<ref></ref> בהמשך צברה 8 הופעות במדי נבחרת ישראל עד גיל 17, ו-5 הופעות במדי הנבחרת הצעירה עד גיל 19.<ref></ref>

שלום ערכה את הופעת הבכורה שלה בנבחרת הבוגרת ב-7 באפריל 2023, בהפסד 3:1 מול נבחרת הונגריה בממשחק ידידות.<ref></ref> במהלך עונת 2023/2024, ויתרה על זימונים למשחקי הנבחרת בשל שירות המילואים שלה במהלך מלחמת חרבות ברזל.

== תארים ==
==== מ.ס. קריית גת ====
* אליפות: 2020/21, 2021/22, 2022/23
* גביע המדינה: 2020/21, 2021/22
* גביע אתנה: 2020/21, 2021/22, 2022/23
הפועל קטמון ירושלים

* גביע אתנה: 2023/24

== קישורים חיצוניים ==
* [https://www.football.org.il/players/player/?player_id=182865 פרופיל], באתר ההתאחדות לכדורגל בישראל
* 
* 
* 

==הערות שוליים==

2023 05
קטגוריה:כדורגלניות ישראליות
קטגוריה:מגנות כדורגל ישראליות
קטגוריה:כדורגלניות הפועל קטמון ירושלים
קטגוריה:כדורגלניות מ.ס. קריית גת
קטגוריה:ישראליות שנולדו ב-2003
פדאנג

פדאנג (באינדונזית: Padang) היא בירת מחוז מערב סומטרה שבאינדונזיה. על פי מפקד האוכלוסין משנת 2020 התגוררו בעיר 909,040 תושבים, מה שהופך אותה לעיר החמישית בגודלה על האי סומטרה (אחרי מדן, פלמבאנג, בנדר למפונג ופקאנבארו). במטרופולין שלה, מתגוררים כ-1.43 מיליון תושבים. פדאנג ידועה בתרבות מינאנגקבאו, המטבח העשיר וחופי השקיעה שלה.

היסטורית, העיר היוותה מרכז מסחר מאז העידן הקדם-קולוניאלי, ונסחרה בפלפל וזהב. ההולנדים יצרו קשר עם העיר באמצע המאה ה-17, ובסופו של דבר הקימו מבצר והשתלטו על העיר מידי סולטאן מינאנגקבו. מלבד כמה הפרעות לשלטון הבריטי, פדאנג נותרה חלק מאיי הודו המזרחית של הולנד כאחת הערים הגדולות שלה עד לעצמאות אינדונזיה. בשנת 1906 הפכו פדאנג ופלמבאנג למקומות המאוכלסים הראשונים בסומטרה שהשיגו מעמד של עיר (קהילה).

==היסטוריה==
פדאנג הייתה מרכז סחר מאז המאה ה-16, לאחר שנשלטה על ידי וסולטנות אצ'ה. במהלך המאות המאה ה-16 וה-17 גידלו פלפל וסחרו עם הודו, פורטוגל, בריטניה והולנד. בשנת 1663 העיר נקלעה לסמכותם של ההולנדים ונבנה עמדת מסחר בשנת 1680. העיר נכנסה לפעמיים תחת האימפריה הבריטית, ראשית בין השנים 1781 ל-1784 במהלך מלחמת הולנד–אנגליה הרביעית, ושוב בין השנים 1795 עד 1819 במהלך תקופת המלחמות הנפוליאוניות. בשנת 1819 הועברה העיר חזרה להולנד. עד לסביבות 1780 מוצר הסחר החשוב ביותר היה זהב שמקורו במכרות זהב באזור. כשמוצו את המכרות, המוקד פנה למוצרים אחרים כמו קפה, מלחים וטקסטיל.

בשנת 1797 הוצפה פדאנג על ידי צונאמי בעל עומק זרימה משוער של 5–10 מטר, בעקבות רעידת אדמה, שהוערכה בכ-8.5–8.7 בסולם ריכטר, שהתרחשה מחוץ לחוף. הרעידה גרמה לנזק ניכר ולמותם של שני אנשים, ואילו הצונאמי הביא לכיבוי של כמה בתים ולכמה מקרי מוות בכפר אייר מאניס. סירות שעוגנות בנהר אראו נסחפו לחוף, כולל ספינת מפרש במשקל 200 טון שעגנה כקילומטר במעלה הזרם. בשנת 1833 שטף צונאמי נוסף את פדאנג עם עומק זרימה משוער של 3–4 מטר כתוצאה מרעידת אדמה, המוערכת בכ־8.6–8.9 ריכטר, שהתרחשה מול בנגקולו. הרעידות גרמו לנזק ניכר בעיר.

אוכלוסיית פדאנג מנתה 28,754 בשנת 1920, והייתה העיר השנייה בגודלה בסומטרה אחרי פלמבאנג. בזמן העצמאות בשנות הארבעים היו בעיר כ-50,000 תושבים. הקפה היה עדיין חשוב, אך הקופרה הייתה גם פריט מרכזי שיוצרו על ידי חקלאים בעורף. גידול האוכלוסייה מאז נבע בחלקו כתוצאה מגידול באזור העיר, אך במידה רבה הוא תוצאה של ההגירה לערים הגדולות שנראו בכל כך הרבה מדינות מתפתחות. משנת 1950 התפתח שדה הפחם אומבילין והנמל בפדאנג שימש כנמל מוצא. כמה משקיפים ראו זאת כמשקפים את הקולוניזציה הכלכלית והפוליטית של אינדונזיה.
ב־30 בספטמבר 2009, רעידת אדמה בעוצמה 7.9 בסולם ריכטר פגעה כ-50 קילומטרים מחופי פדאנג. היו יותר מ-1,100 הרוגים, 313 מהם בפדאנג עצמה.

==קישורים חיצוניים==

* 
* 

==הערות שוליים==

קטגוריה:אינדונזיה: ערים
קטגוריה:סומטרה
קטגוריה:יישובים שהוקמו ב-1669